b'\n_START_ARTICLE_\nLindenborg \xc3\x85\n_START_SECTION_\nTrinbr\xc3\xa6ttet\n_START_PARAGRAPH_\nAalborg-Hadsund Jernbane (1900-69) passerede \xc3\xa5en p\xc3\xa5 en bro 2 km syd for Vaarst. Her var opstillet en vandkran, s\xc3\xa5 man kunne fylde vand fra \xc3\xa5en p\xc3\xa5 damplokomotiverne. Efter anmodning fra en lystfiskerklub oprettede baneselskabet i 1928 et trinbr\xc3\xa6t, der er blevet kaldt "Danmarks mest \xc3\xb8de". I dag er det vandre- og cykelstien Hadsundruten, der g\xc3\xa5r hen over den brede \xc3\xa5dal og den gamle jernbanebro.'